
VUKOVARSKO-SRIJEMSKA ŽUPANIJA

OPĆINA BOGDANOVCI
    OPĆINSKO VIJEĆE

KLASA: 320-01/21-01/17
URBROJ: 2196/03-01/01-21-01
Bogdanovci, 30. studeni 2021. godine

Na temelju članka 31. stavka 5  Zakona o poljoprivrednom zemljištu („Narodne novine“ br. 20/18, 115/18 i 98/19), programa raspolaganja poljoprivrednim zemljištem u vlasništvu Republike Hrvatske za Općinu Bogdanovci („Službeni vjesnik“ Vukovarsko-srijemske županije br. 07/19) na koji je Ministarstvo poljoprivrede dalo suglasnost KLASA: 945-01/18-01/811, URBROJ: 525-07/1781-19-5, od 26.07.2019. godine  i  članka 29. Statuta Općine Bogdanovci ( „Službeni vjesnik“ Vukovarsko-srijemske županije br. 4/21), Općinsko vijeće Općine Bogdanovci na 6. sjednici održanoj dana 30. studenog 2021. godine, donosi:

O D L U K U

o raspisivanju Javnog natječaja za zakup poljoprivrednog

zemljišta u vlasništvu Republike Hrvatske na području Općine Bogdanovci
Članak 1.

          Raspisuje se javni natječaj za zakup poljoprivrednog zemljišta u vlasništvu Republike Hrvatske na području Općine Bogdanovci u katastarskim općinama: k.o. Bogdanovci, k.o. Petrovci i k.o. Svinjarevci, koje je Programom o raspolaganju poljoprivrednim zemljištem u vlasništvu Republike Hrvatske na području Općine Bogdanovci predviđeno za zakup ili je predviđeno za povrat ili ostale namjene.
          Općinsko vijeće Općine Bogdanovci provest će postupak javnog natječaja prikupljanjem pisanih ponuda.

Članak 2.

          Početna cijena u natječaju utvrdit će se na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture („Narodne novine“ br. 89/18)

Članak 3.

          Maksimalna površina za zakup po sudioniku natječaja iznosi 25 ha, a uključuje površine državnog poljoprivrednog zemljišta koje je taj sudionik dobio u zakup po natječajima provedenim do stupanja na snagu Zakona o poljoprivrednom zemljištu („Narodne novine“ br. 20/18, 115/18 i 98/19).
Članak 4.

          Tekst javnog natječaja objavit će se na oglasnoj ploči i mrežnoj stranici Općine Bogdanovci u trajanju od 30 dana.
          Pisane ponude se dostavljaju Općini Bogdanovci u roku od 30 dana od objave natječaja na oglasnoj ploči i mrežnoj stranici Općine Bogdanovci.
          Odluku o izboru najpovoljnije ponude donosi Općinsko vijeće Općine Bogdanovci na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Bogdanovci.

          Odluka o izboru najpovoljnije ponude dostavit će se na prethodno mišljenje županiji i na suglasnost Ministarstva poljoprivrede.

Članak 5.
          Ova Odluka stupa na snagu danom objave u ''Službenom vjesniku“ Vukovarsko-srijemske županije.

